Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17391

d) a fontos pont és az azt jelölő rádiónavigációs berendezés kiválasztott neve legyen azonos. 2.2 A rádiónavigációs berendezés helyével kijelölt fontos pontok kódolt megnevezésének összeállítása 2.2.1 A fontos pont kódolt megnevezése és az azt jelölő rádiónavigációs berendezés rádió azonosítója legyen azonos. Ha lehetséges, azt úgy állítsák össze, hogy megkönnyítse a nyílt nyelvű megnevezéssel történő vonatkoztatást. 2.2.2 Az érintett rádiónavigációs berendezés elhelyezkedésének 1100 km-es (600 tengeri mérföldes) körzetén belül a kódolt megnevezés — az alábbi eset kivételével — ne ismétlődjön. Megjegyzés: Amikor két rádiónavigációs berendezés azonos telepítési hellyel rendelkezik, azonban eltérő frekvencia-sávban üzemelnek, rádióazonosító jelük általában azonos. 2.3 A kódolt megnevezésre vonatkozó állami igényeket egyeztetés céljából nyújtsák be az ICAO körzeti irodáknak.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes